Program de Licență și Masterat – Ingineria Securității în Industrie

POLITEHNICA BUCURESTI te invită să te înscrii la programul de Licență și Masterat – Ingineria Securității în Industrie

Alege o carieră în Securitate și Sănătate în Muncă. Protejează oameni, echipe și organizații

Vrei o profesie cu impact real, în care munca ta contribuie direct la siguranța oamenilor? Domeniul Securității și Sănătății în Muncă îți oferă oportunitatea de a preveni accidente, de a proteja echipe și de a ajuta organizațiile să devină mai sigure, mai responsabile și mai bine pregătite.

Prin programele de Licență și Masterat în Ingineria Securității în Industrie, organizate în cadrul Facultății de Inginerie Industrială și Robotică din Universitatea Națională de Știință și Tehnologie Politehnica București, în cadrul Departamentului Ingineria Calității și Tehnologii Industriale, studenții dobândesc pregătire practică și cunoștințe esențiale în domenii precum evaluarea riscurilor, audit SSM, legislație și conformare, prevenirea accidentelor de muncă, investigarea incidentelor, managementul situațiilor de urgență și dezvoltarea unei culturi solide a siguranței.

Aceste programe sunt dedicate celor care își doresc o carieră stabilă, relevantă și necesară în orice industrie — de la producție și construcții, până la servicii, logistică, energie sau consultanță în securitate și sănătate în muncă.

În videoclipul de mai jos, Andrei Iacob, fondatorul AC&CA Consulting Services, vorbește despre importanța acestui domeniu, despre oportunitățile profesionale pentru absolvenți și despre rolul practicii și internshipurilor în formarea viitorilor specialiști SSM.

Află mai multe despre departament pe: https://icti.upb.ro/
Pentru informații despre admitere, accesează: https://admitere.pub.ro/

Urmărește video-ul și descoperă cum poți face parte dintr-o generație de profesioniști care contribuie, zi de zi, la un mediu de muncă mai sigur.

Click aici spre site-ul Facultății de Inginerie Industrială și Robotică

Denumirea programului de masterat:

INGINERIA SECURITĂȚII ȘI SĂNĂTĂȚII ÎN MUNCĂ ( ISSM )

Prezentarea programului de studii universitare de master 2020-2021

Programul de studii are ca principal scop pregătirea profesională a masteranzilor pe competenţele specific domeniului de securitate și sănătate ocupațională în conformitate cu legislația și standardele ocupaționale aferente,fiind în concordanţă cu cerinţele unui învăţământ modern.Sănătatea și securitatea în muncă este parte integrantă a proceselor de muncă.

Obiectivele programului de masterat:

Rolul sanătății și securității în munca este primordial pentru consolidarea competitivității și a productivității intreprinderilor, deoarece se traduce prin:

Reducerea costului accidentelor, incidentelor și bolilor profesionale

Motivarea mai mare din partea lucrătorilor.

Măsurile de sănatate și securitate în muncă reprezintă obligațiile angajatorilor și a angajaților. Asigurarea sănătatii și securității în muncă reprezintă o măsură importantă de prevenire a accidentelor și altor situații nedorite. Accidentele de muncă și bolile profesionale reprezintă de asemenea o povară enormă pentru sistemele de protecție socială.

Competențe de specialitate

Integrarea principiilor de securitate și sănătate în procesele de muncă, prin identificarea și evaluarea riscurilor profesionale.

Asigurarea managementului integrat al activității de securitate și sănătate în muncă în mediul social-economic.

Explicarea şi utilizarea adecvată a metodelor și tehnicilor de identificare și evaluare a riscurilor profesionale ,industriale, precum și automatizarea, robotizarea și integrarea proceselor de muncă în condiții de securitate si sanatate in munca.

Cunoașterea tehnicilor de auditare;

Cunoașterea legislației în domeniu.

Grupuri țintă

Masterul Ingineria Securității și Sănătății Muncii este un master complementar la care se pot înscrie absolvenți de învățământ superior de lungă durată indiferent de domeniul /profilul,instituția de învățământ superior absolvită și anul în care a obținut diploma. În acest context principalele grupuri țintă sunt:

Absolvenții cursurilor de 4 si 5 ani (conform programului de la Bologna) absolvenții de studii tehnice superioare.

Coordonatorilor activităților de securitatea muncii din intreprinderi.

Auditorilor din cadrul organismelor de certificare

Responsabil:

Prof.dr.ing. Chivu Oana Roxana